A profizmus megjelenésével az amatőr csapatok már nem tudtak kiemelkedően teljesíteni a kiírásban, mint korábban. A vezető profi csapatok 1888-ban megalapították a The Football League-et. Azóta egy ligán kívüli csapat nyerte meg a kupát: a Tottenham Hotspur a Southern League-ből, akik a Football League-tag Sheffield Unitedet győzték le az 1901-es döntőben. Egy évvel később a Sheffield Unitednek ismét sikerült bekerülnie a döntőbe, és meg is nyerték a kupát, ami az északi csapatoknál maradt egészen 1921-ig, mikor a Tottenham ismét diadalmaskodott. 1927-ben a Cardiff City, akik annak ellenére, hogy walesi csapat, az angol rendszerben játszanak, megnyerte a kupát, így ők lettek az egyedüli nem angol győztesek. A skót Queens Park a verseny első éveiben kétszer is bejutott a döntőbe.